Neco Williams

Pêl-droediwr o Gymru yw Neco Shay Williams (ganwyd 13 Ebrill 2001) sy'n chwarae i dîm cenedlaethol Cymru. Mae hefyd yn chwarae fel amddiffynnwr i Nottingham Forest.

Ganwyd Williams yn Wrecsam yn fab i Lee Williams ac Emma Jones . Derbyniodd ei hyfforddiant cynnar yn academiau Lerpwl  a gwnaeth ei ymddangosiad cyntaf i Lerpwl ar 30 Hydref 2019 yn erbyn Arsenal yng Nghwpan y Gynghrair.

Fe'i enwyd fel chwaraewr rhyngwladol posib yng Nghymru ar gyfer Ewro 2020. Cafodd ei gynnwys yng ngharfan Cymru yn Awst 2020 ac enillodd ei gap cynta dros Gymru ar 3 Medi 2020 mewn gêm yn erbyn y Ffindir yn Helsinki. Daeth ymlaen yn ail hanner y gêm yn erbyn Bwlgaria a chwaraewyd yn Stadiwm Dinas Caerdydd ar 6 Medi 2020. Sgoriodd gôl ym munud olaf y gêm gan roi buddugoliaeth 1-0 i dîm Cymru.

Cyfeiriadau

Categori:Genedigaethau 2001
Categori:Pêl-droedwyr o Gymru
Categori:Pêl-droedwyr rhyngwladol Cymru